Nevruzi në Shqipëri

Nevruzi në Shqipëri ose Dita e Nevruzit festohet çdo vit më 22 Mars në shenjë kujtimi të Sulltan Novruzit. Në Shqipëri, festivali përkujton ditëlindjen e Ali ibn Abi Talib (vdiq në vitin 661 e.s.) dhe njëkohësisht ardhjen e pranverës.   

 Hyrje 
Dita e Nevruzit është shpallur një festë publike në vitin 1996, dhe është një ditë përkujtimore sidomos në mesin e besimtarëve bektashine (për shkak të përkatësisë së tyre shiite), por që edhe adhuruesit dhe besimtarët e synizmit, katolicizmit dhe ortodoksisë gjithashtu "marrin pjesë në Festën e Nevruzit për t'u respektuar shpirti ekumenik i Shqipërisë”.  Midis këtyre tre grupeve  jobektashiane, komuniteti sunit i Shqipërisë duket se është mbështetësi më i madh i Nevruzit.   “Lidhja e Imamëve Myslimanë në Shqipëri” është kundër festës dhe e quajnë festë pagane me origjinë poashtu pagane; pasi ata besojnë se duhet të festohen vetëm festat e Fitër Bajramit dhe Kurban Bajrami.  Prozelitizmi i financuar nga vehabistët dhe sauditët kontribuoi në përhapjen e këtij interpretimi islam, i cili, edhe pse jo domosdoshmërisht fundamentalist, "kundërshton fuqishëm ritualet dhe praktikat e bektashiane që konsiderohen të huaja për Islamin, duke përfshirë edhe Nevruzin". 

Sipas Gianfranco Bria:

 Gjatë viteve 1990 
Me rastin e Festës së Nevruzit të vitit 1990, Kryegjyshata Botërore Bektashiane (selia bektashiane) në Tiranë u rihap pas periudhës komuniste, në një ceremoni prekëse ku mori pjesë edhe Nënë Tereza. Gjatë Festës së Nevruzit të vitit 1999, Naim Frashëri (1846 – 1900), shkrimtari dhe patrioti i shquar shqiptar i lëvizjes kombëtare shqiptare, i cili ishte edhe bektashi, thuajse u shpall shenjtor si “Baba i Nderit”.

 Ndikimi ndërkombëtar 
Figura të shquara bektashiane kanë organizuar festimet publike të Nevruzit dhe Ashures, me qëllim që "të krijojnë një lidhje midis besimit, kombit dhe progresivizmit".  Disa faktorë të huaj, si Ambasada iraniane në Shqipëri dhe disa rrjete Alevi, shpesh kanë shprehur mbështetje për këto nisma dhe rituale publike.  Qeveria iraniane dihet se ka dhënë mbështetje kulturore dhe politike në mënyrë që të shtrijë ndikimin e saj në Ballkan, megjithatë, pa prekur autonominë bektashiane. 

 Shih edhe 
 Bektashizmi
 Dita e Ashures
 Dita e Nevruzit
 Teqe bektashiane në Shqipëri

 Literatura 
  Algar, Hamid (1989). "BEKTĀŠĪYA". In Yarshater, Ehsan (ed.). Encyclopædia Iranica, Volume IV/2: Behruz–Bibliographies II. London and New York: Routledge & Kegan Paul. pp. 118–122. ISBN 978-0-71009-125-3.




 Referime 

Kategoria:Bektashi
Kategoria:Sufizmi në Shqipëri